যিনি উত্তমের উত্তম চরিত্রের অনুশীলন করেন, তিনি কখনও মিথ্যা বলতে পারেন না। চাঁদ আর সূর্য এক হতে পারে না, সত্য ও মিথ্যা এক হতে পারে না। একজন উত্তম চরিত্রের অনুশীলনকারী নিজেকে আল্লাহ্‌র রাসুল বলে পরিচয় দিয়ে মিথ্যার আশ্রয় নিতে পারেন না, কোরানকে আল্লাহ্‌র কিতাব বলে মানুষের সাথে প্রতারণা করতে পারেন না। একজন রাসুলের পক্ষে হাজার বছরের বেশি সময় ধরে বিশ্বের সকল মানুষের সাথে সবচেয়ে বড় মিথ্যা ও প্রতারণা করা কখনও সম্ভবপর হতে পারে না। মোহাম্মদ(সা.) তাঁর জীবনে জেনেশুনে এবং ইচ্ছাকৃতভাবে একটা মিথ্যা বলেছেন কিংবা অঙ্গিকার ভঙ্গ করেছেন কিংবা আমানতের খিয়ানত করেছেন কিংবা অন্যায়ভাবে কাউকে হত্যা করেছেন বা নির্দেশ দিয়েছেন তা প্রমান করা গেলে, এই ইসলাম ধর্ম পৃথিবী থেকে বিলুপ্তি এবং ধ্বংস হওয়ার জন্য যথেষ্ট এবং এতে কোন সন্দেহ নেই। ইহা সহজ, সরল এবং সত্য। একজন মানুষ সারাজীবন সত্যের সহিত জীবন অতিবাহিত করলে- তাঁর আচরণ, কথা, জীবন নির্বাহ কেমন হবে তা বোঝা ও উপলদ্ধির জন্য প্রত্যেকের নিজ চিন্তাশক্তি এবং অনুভূতিই যথেষ্ট। তারপরও এই সত্য-কে সন্দেহমুক্ত করতে যারা অপারগ, তাদের কাছে নিশ্চিতই স্পষ্ট হবে- যারা উত্তম চরিত্রের অনুশীলন করেন। আর স্পষ্ট হবে না তাদের কাছে, যারা সংসারত্যাগী কিংবা অসুস্থ এবং কঠোর অন্তর ধারনকারী।